পরিস্থিতি যেখানে এমন, সেখানে ১১ ডিসেম্বর ২০০৮ জামায়াতে ইসলামী তাদের ঘোষিত নির্বাচনী ইশতেহারের মাধ্যমে ব্রিটেনে কয়েক মাস আগে কবর দেয়া ব্লাসফেমি আইনটির দুর্গন্ধযুক্ত লাশ মাটির ওপর টেনে তোলার ঘোষণা দিয়েছে। বলেছে, নির্বাচিত হলে এই আইনটি প্রণয়ন ও কার্যকর করা হবে। তাদের সঙ্গে কণ্ঠ মিলিয়ে একই ঘোষণা দিয়েছে এবারের নির্বাচনে মহাজোট গঠন করার মাধ্যমে ‘বঙ্গবন্ধুর সোনার বাংলা’ প্রতিষ্ঠার নব্য সেনা, পরীক্ষিত একনায়ক ও ˆ¯^ivPvi হোসেইন মুহম্মদ এরশাদ ও তার জাতীয় পার্টি। ঢাকার রাজপথে, বাংলাদেশের বিভিন্ন জায়গাতে নাকি এখন শ্লোগান শোনা যাচ্ছে, ‘হাসিনা-এরশাদ ভাইবোন।’ যে এরশাদ নিজামীর মতোই ব্লাসফেমি আইন প্রণয়নের রাজনৈতিক ইশতেহার হাতে করে সারা বাংলাদেশে ছুটে বেড়াচ্ছে, সেই এরশাদ কেমন করে হাসিনার ভাই বনে গেলেন, এ প্রশ্নের জবাব এখন কোনখানে পাব আমরা? সংবাদপত্রে পড়েছি, এরশাদকে নিজের এলাকায় নিয়ে যাওয়ার জন্যে নাকি আওয়ামী লীগের সংসদসদস্যপ্রার্থীরা মরিয়া হয়ে উঠেছেন, কেননা তারা মনে করছেন, ˆ¯^ivPv‡ii দুর্গন্ধযুক্ত ওই মানুষটিকে নিয়ে যেতে পারলে তারা ভোটে জিতে যাবেন।